Alle skole ongeag die grote het vir dieselfde beker gespeel tot en met 1995. In 1996 is die kompetisie in twee kategorieë (groot en klein skole) opgedeel na gelang van die aantal kinders in die skool in die hoop dat deelnemers mekaar op meer gelyke voet die stryd sou aansê. In 2000 is die mediumskole-afdeling gestig en 'n vierde kategorie, vir makro-skole is in 2007 op die been gebring. Vanaf 2007 is daar 4 kategorieë naamlik Makro, Groot, Medium en Klein skole wat om die Beeld Trofee meeding.
‘n Lys van die spanne wat aandui hoeveel wedstryde gespeel/gewen/gelykop en verloor is in ‘n finaal verskyn aan die einde van hierdie skrywe.
Daar is geen soortgelyke reeks in enige van die ander tradisionele provinsies soos Natal, Vrystaat en Kaap nie. Daar is ook geen aanduiding in resultate van Craven week spanne en ranglyste dat sodanige kompetisie die Noord van die Vaal Skole noodwendig beter maak as die res van die land nie. Wat die Beeld Trofee tot gevolg het is dat in die 3e kwartaal rugby slegs gefokus is op die A en 1e spanne en kom die seisoen vir die ander spanne tot ‘n einde in Junie. In die Kaap eindig die seisoen vir die jaar ongeveer die middel van Augustus en dit sluit alle spanne in.
In 2006 is dit die eerste keer sedert die instelling van die Beeld Trofee in 1994 dat ’n skool 4 spanne in die Beeld Trofee finaal het. In 2006 word AHS die eerste naaswenner van ’n streek wat die finaal van die Beeld Trofee wen.